Metrorex a inițiat o licitație estimată la 54,9 milioane de lei, fără TVA, pentru servicii de curățenie și igienizarea spațiilor publice și tehnice din stațiile de metrou, a trenurilor și depourilor, precum și pentru colectarea și evacuarea gunoiului menajer.

Contractul va avea o durată de 4 ani.

Ofertele vor fi deschise spre finele lunii februarie, potrivit caietului de sarcini al licitației.

În prezent, serviciile de salubrizare sunt realizate de Libro Events SRL (județul Ilfov), care a câștigat în septembrie 2014 o licitație pentru suma de 31,1 milioane de lei, fără TVA, de la un estimat de 53,5 milioane de lei, fără TVA.

Anterior Libro Events, în intervalul 2010 – 2014, contractul a fost atribuit Romprest Servicii Integrate SRL pentru 31,5 milioane de lei, fără TVA.